
Nr. SC 2015 – 
REFERAT

privind aprobarea Studiului de Fezabilitate pentru obiectivul de investiţie
,,Amenajare drum de legătură între Calea Moşniţei şi DC149”
Direcţia Tehnică prin Biroul Drumuri şi Poduri are cuprins în programul de investiţii pe anul 2015 

obiectivul de investiţii ,,Amenajare drum de legătură între Calea Moşniţei şi DC149”.
Traseul drumului propus pentru amenajare este situat în partea sud-estică a Municipiului Timişoara şi va asigura legătura între trama stradală a Municipiului Timişoara şi reţeaua de străzi şi drumuri comunale din comuna Moşniţa Nouă, satul Moşniţa Veche. În acest sens se va putea asigura o legătură viabilă între zonele rezidenţiale noi apărute în comuna Moşniţa Nouă şi reţeaua de străzi din municipiu.Traseul propus pentru amenajare are o lungime de aproximativ 1500m şi începe pe Calea Moşniţei la sfârşitul carosabilului amenajat al drumului. Tronsonul proiectat se va corela cu traseul de perspectivă a Centurii de ocolire Sud a municipiului Timişoara.

Lucrările vor cuprinde amenajare carosabil cu 2 benzi de circulaţie, amenajare trotuare, amenajare piste de biciclete, amenajare spaţii verzi.

Având în vedere cele menţionate, este necesară şi oportună, realizarea investiţiei propuse,  acest fapt conducând la îmbunătăţirea accesului rutier şi pietonal în zonă.

Sursa de finanţare: Bugetul local capitolul Cap 84.02.03.03. Străzi, Cap. C Studii şi proiecte.

 Studiul de Fezabilitate pentru ,,Amenajare drum de legătură între Calea Moşniţei şi DC149”, a fost realizat de SC DRUM PROIECTCONSULT SRL în baza contractului de prestări servicii nr. 328/23.12.2014.
În vederea realizării investiţiei este necesară aprobarea Studiului de Fezabilitate.

Valoarea totală a investiţiei ,,Amenajare drum de legătură între Calea Moşniţei şi DC149” este estimată, conform devizului general al investiţiei, la 19.458,322 mii lei (inclusiv TVA),  respectiv 4.408,619 mii Euro (1 euro =4,4137  lei la data de 01.04.2015).
Durata de realizare pentru execuţia lucrărilor proiectate este estimată  la 8 luni.

Având în vedere cele prezentate propunem aprobarea studiului de fezabilitate şi realizarea investiţiei  ,,Amenajare drum de legătură între Calea Moşniţei şi DC149”.
Mentionăm ca pentru realizarea lucrărilor de construire a tramei stradale este necesară ocuparea unor suprafete de teren care în momentul de faţă sunt private.
Traseul drumului aferent obiectivului de investiţie ,,Amenajare drum de legătură între Calea Moşniţei şi DC149” a fost aprobat prin HCL nr.290 / 25.06.2015.

